**Forumteáhter**

*Lena Lybæk,Lulli-nuorta Universitehta ja Claudia Lenz, HL-senteret ovdánahttán.*

 «Forumteateret» lea šládja ”Dulbmojuvvomiid teáhteris”, teáhtervuohki maid brasilalaš teáhteralmmái, čálli ja politihkkár Augusto Boal lea ráhkadan. Forumteáhtera mihttomearri lea áddet ja rievdadit hehttejeaddji struktuvrraid láhčin dihte saji positiivvalaš sosiála rievdamii, . Forumteáhter ii buvtte gárvves čájálmasa go geahččit bohtet, muhto čájáhus ráhkaduvvo ovttas gehččiiguin.

Dat mii čájehuvvo lávddis Forumteáhteris leat dilálašvuođat main eahpevuoiggalašvuohta, vealaheapmi ja duolbman geavvá. Ideálalaččat lea dat mii geavvá lávddis oasseváldiid iežaset vásáhusat, ja main dovde ahte sii eai nagodan dahkat «dan mii lea riekta», muhto main ieža šadde oassin dan struktuvrralaš, mentála dahje fysalaš veahkaválddis. Mihttomearri Forumteáhteriin lea ásahit – rollaspealu oadjebas rámmaid siskkobealde – molssaevttolaš govahallan- ja doaibmanvejolašvuođaid mat sáhttet veahkehit oassálastiid oaččuhit rievdamiid duohtavuođas.

Dán lágan rollaspealus heaittihuvvojit ráját gaskal «neavttára» ja «geahčči» - buohkat šaddet dat maid Boal gohčoda «SpectActors». Dat dáhpáhuvvá nu ahte geahččit, go leat geahččan čájálmasoasi, ávžžuhuvvojit buktit evttohusaid molssaevttolaš daguide ovtta dahje moanat figuvrraide lávddis. Iige dušše dan: son guđes lea evttohus movt livččii sáhttán eará láhkái rássat, ávžžuhuvvo molsut saji *rollaguddiin* ja neaktit dan rolla ieš. Buohkat earát geat nektet rolla dán čájálmasoasis fertejit dalle reageret dan ođđa intervenšuvdnii, ja fertejit maiddái ieža earáhuhttit iežaset rolla. Ná šaddet ođđa geavvanmannolagat.

Juohke vuoru maŋŋil go lea čájehuvvon «galmmihuvvo» lávdi, ja okta moderáhtor jearrá sihke sis geat ovdanbukte ja gehččiin movt intervenšuvdna váikkuhii: Veahkehedje go rievdadusat gáhttet mekánismmaid čadnon vealaheapmái, eahpevuoiggalašvuhtii ja veahkaváldái, mii geavai dan álgo čájálmasoasis.

Forumteáhteris lea nappo guokte áigumuša mat eaktudeaba goabbat guoimmiska. Dat oassálasti ja áŋgirušši vuohki galgá:

- addit dieđuid ja áddejumi vealaheaddji struktuvrraide ja veahkaváldestruktuvrraide. Dávjá ii «oainne» ahte dat mii dáhpáhuvvá loavkida ja duolbmá earáid, ja jus dan ii daga, de ii dávjá fuomáš vuogádaga das.

- veahkehit govahallat molssaevttolaš dahkanvugiid. Dát sáhttet buvttihit vuođđudeaddji rievdademiid dilálašvuođaide, dahkanminstariidda ja struktuvrraide mat ráhkadit ja doalahit loavkideami ja vealaheami.

Forumteáhter heive bures giehtaguššat fáttáid nugo rasismma, ovdagáttuid ja loavkidemiid skuvllas. Dá lea hárjehus mii lea vuođđuduvvon dilálašvuhtii jurddašuvvon skuvllas. Dat sáhttá vásihuvvot unnán relevántan dán konkrehta kontekstii mas bargabehtet, muhto lea čájehuvvon leat buorre álgu. Molssaeaktun dahje joatkkan sáhttá maiddái giehtaguššat duohta dáhpáhusaid, muhto dat eai berre leat fáhkka riiddut skuvllas dahje luohkkálanjas. Dalle leat eará ságastallan- ja riidočoavdinvuogit eambbo heivvolaččat.

**Forumteáhtera njuolggadusat:**

1. Lonuhit váldopersovnna: Fuomáš ahte lea dušše *váldopersovdna* gean sáhttá lonuhit forumspealu vuosttaš muttus. Sáhttá molsut eará persovnnaid go váldopersovnnas (mearkkaša dan gii dulbmojuvvo), muhto dalle rievdá guorahallama fokus. Go lonuha dušše ovtta olbmo, de biddjojuvvo fokus dán persovnna doaibmanvejolašvuođaide. Jus molsu eanet persovnnaid, sáhttá guorahallama eanet guovdilastit daid iešguhtege posišuvnnaide fápmorelašuvnnas, ja dat sáhttet rievdat jus muhtun molso iežas rolla.

2. Doalahit bissovaš eavttuid: Joker ferte gozihit ahte geahččit geat galget váldit badjelasaset váldopersovnna rolla, eai rievdat daid dilálašvuođa bissovaš olgguldas ja siskkáldas eavttuid (omd. Persovnna agi, virggi, bearašdilálašvuođaid, ekonomiija).

3. Jokera rolla: Joker lea speallojođiheaddji ja galgá jođihit hárjehusaid ja stohkosiid. Joker galgá čilget speallonjuolggadusaid gehččiide ja fuolahit spealu njuovžilvuođa. Son galgá maiddái movttiidahttit ja oaččuhit gehččiid searvat. Joker sáhttá leat oahpaheaddji dahje maiddái soames ohppiin/studeanttain.

4. Dat magihkalaš: Sáhttá leat jođán sisafievrredit «magihkalaš čovdosiid». («Magihkalaš» jávkadit váttisvuođa ieš ilmmán – ovdamearkka dihte jus muhtun vuoitá Lottos ja šaddá rikkis.) Geahččit mearridit leago čoavddus hejot jurddašuvvon ja/dahje «magihkalaš».

5. Gávnnahit čovdosa: Geahččit sáhttet nagodit botket duolbmama ja gávnnahit čovdosii maid ii sáhte lohkat magihkalažžan. Dattetge sáhttá dakkár čoavddus leat čadnon earenoamáš áigái, earenoamáš dilálašvuhtii ja earenoamáš olbmui. Čoavddus soaitá doaibmat dás ja dál daid oasseváldiiguin, muhto ii dárbbaš dahkat dan maŋŋil dahje eará báikkis.

**Maid don dárbbašat:**

Áigi: 60-90 minuhta

Resurssat:

o Čállosiid/kopiijaid scenas «Oadjebas ja searvadahtti skuvlabiras?» (geahča vulobealde), dahje čále ieš čájáhusoasi mainna háliidat bargat. Čále dan dainna lágiin ahte šaddet čielga rollat ja álkis ságastallan.

o Doarvái sadji bargat joavkkuin ja «lávdi» rollaspellui.

**Bagadus:**

1) Geahča teavstta bajilčállaga – Mii du oainnu mielde lea oadjebas ja fátmmasteaddji skuvlabiras?

2) Loga teavstta

3) Joavkobargu maŋŋil go teaksta lehpet lohkan teavstta (viđas juohke joavkkus):

* Digaštallet bajilčállaga ođđasit ja kommenterejehket dan.
* Man aktiivvalaččat váikkuhit dat iešguđetge persovnnat dain golmma dilálašvuođain searvadahtti skuvlabirrasii?
* Maid livččii oahpaheaddji sáhttán dahkat eará láhkái dain čilgejuvvon dilálašvuođain vulobealde, čájehan dihte ahte juohke indiviida ánssáša adnot árvvus lagamužžan?
* Ráhkkanahte dan vuosttaš (dahje maŋemus) čájáhusoasi rollaspeallun dievasjovkui.

4) Rollaspeallu

Bagadus gehččiide:

Loktejehket gieđa go oaivvildehpet ahte oahpaheaddji livččii galgan reageret eará láhkái čájáhusoasis mii nektojuvvo. Don galggat váldit badjelasat oahpaheaddji rolla ja neaktit dan nugo oaivvildat livččii galgan nektojuvvot. Juohke háve go okta gehččiin lokte gieđa, «galmmihuvvo» čájáhusoassi dakko gokko bissehuvvui. Go ođđa «oahpaheaddji» lea sajis, geardduhuvvo čájáhusoassi. Bagadalli jearrá mii lea rievdan maŋŋil go čájáhusoasi ovdabuktin lea nohkan. Maid háliidii «botkejeaddji» olahit iežas rievdademiin? Movt áddejedje mielneavttárat dan ođđa doaibmamannolaga? Movt ipmirdedje geahččit rievdadusaid?

Šládja: Sihke gulahallanoahpaheaddji, oahpaheaddji 2 ja oahpaheaddjit sáhttá «molsut»

5) Digaštallan

Maid muitala dát rollaspeallu dan birra mii sáhttá caggat oadjebas ja searvadahtti skuvlla? Movt sáhttá skuvla šaddat eambbo ustitlaš – maid sáhttá oahpaheaddji váikkuhit vai olaha dan, movt sáhttet oahppit váikkuhit dasa?

Evttohusat viidáseappot lohkamii: máŋggabealatvuohta, ja globála borgárvuohta. Kursapearbma ráfioahpaheddjiide mii lea buvttaduvvon ovttasbargun gaskal Norges Fredslag ja Internasjonalt Utvalg for Folkehøgskolene, s. 14-17

<http://iu.folkehogskolene.net/sites/i/iu.folkehogskolene.net/files/1034382867.pdf>

**Giehtačálus boahtte siiddus.**

**OADJEBAS JA SEARVADAHTTI SKUVLABIRAS?**

Luohkkálanjas. Luohkká lea manname sisa. Eatnasat čohkkájit juo. Moadde oahppi čužžot Line ja Guro oahppibevddiid luhtte (Čeahpes oahppit: oahppibearráigeahččit. Váldet ovddasvástádusa. Bivnnuhat, geasuheaddjit.)

Gulahallanoahpaheaddji boahtá latnjii ja ráhkkanišgoahtá: Guokte golbma ođđa oahppi bohtet sisa: high fivesat, ja ilolaš čuorvumat. (Hei. Giitu ievttá beaivvi ovddas jnv.) Yasmin (hijabain?) boahtá sisa ja čohkkeda sadjái uvssa siskkobealde: Eai makkárge reakšuvnnat. Luohkká jorgala sealggi/ nubbi nuppi guvlui. Jotket hupmat ja leaikkastallat. Skuvladiibmu riŋge. Oahpaheaddji dáhttu jaskkodit.  Gulahallanoahpaheaddji (luohkkálanjas): Mun dárbbašan veahki čorget skáhpa valáštallansála guoras stuora friddjaminuhtas odne. Line, sáhtát go oažžut fárrui golbmasa veahkehit.

Line: Dieđusge sáhtán.

Guro: Mun vuolggan maiddái fárrui, ja de moai válde Lise ja Elina vel fárrui.

Gulahallanoahpaheaddji: Dihten ahte mii sáhttit luohtti didjiide. Lea buorre go mis leat ná buorit ja fuolalaš olbmot luohkás. Vilde lea maiddái leamaš buohcci moadde beaivvi. Livččii go soapmásis dis vejolašvuohta finadit su luhtte maŋŋil skuvlla odne. Váldit mielde vahkkoplána ja muitalit veahá ráhkkaneapmi birra joavkobargui boahtte vahkku?

Line/Guro oktii njálmmiid: Diehttelas.

Maŋŋil: Riŋge olggos:

Yasmin čuožžu okto olggobealde luohkálanja. Olu oahppit nordet su go leat manname meattá. Muhtumat gaikot hijaba veahá. Line/Guro ja eará nieiddaža leaikkastallet ja boagustit ja leat jođus veahkehit oahpaheaddji. Dadjalit guhtet guoibmáseaset: («In ádde movt olbmot gillejit vázzit liinniin oaivvis. Dat lea nu unnán geallu.» «Ovttaoaivilis». « Dat lea nissonduolbman maiddái, iigo.» «Jus livččen leamaš muslima, in livčče diktán ovttage muitalit munnje movt galggan gárvodit.» «Livččen ravgen hijaba ovttat manu.» «Juo, mun maiddái, livččen vuosttildan diekkár eahpevuoiggalaš vieruid vuostá.»)

Ruovttoluotta luohkkálanjas:

Yasmin čohkká iežas sajis. Oahppit eai daga oaidninge su, dahje nordet su go mannet sisa. Okta sis speažžu su oaivái ja dearpala su veaháš maŋábeale oaivvi. Loahpas son čuožžila, ja manná oahppi lusa gii dagai dan maŋemus, gii dál čohkká. Čuožžu su bajábealde, bealká ja lohká su son mielas lea doarvái, ja dearpala oahppibeavddi. Seammás boahtá gulahallanoahpaheaddji sisa.

Gulahallanoahpaheaddji: Mii dáppe dáhpáhuvvá?

Yasmin: Sii doškot mu oaivái ja, čađat. Mun nu suhtan.

Line/Guro ja earát: Herregud. Mii dušše dádjut. Son han lea áibbas dajáskan. Dušše manná Elina lusa ihcálas ja bealká ja bávká, áitá ja časká ohppiidbeavdái. Albma buošši. Muslima, don dieđát.

Gulahallanoahpaheaddji: Ná, ná. Dál mii jaskkodit. Čohkket dál Yasmin.

Oahpaheaddjelanjas:

Gulahallanoahpaheaddji: Mun dieđe riekta maid galggan dahkat Yasminain. Orru leame ahte son duođaid rahčá iežas suhtuin. Son lohká son olgguštuvvo, muhto son han lea nu stáđismeahttun.

Oahpaheaddji 2: Son han lea ieš veaháš sivalaš dasa. Ii ovttasge leat miella su váldit mielde, amma nu.

Gulahallanoahpaheaddji: Mun in sáhte bággetge olbmuid liikot sutnje.

Oahpaheaddji 2: Orru ahte sus lea streaŋggis ruovttus. Dat ii sáhte leat sutnje ii álki,i dat.

Gulahallanoahpaheaddji: Juo, son bággejuvvo atnit dan hijaba. Váhnemat berreše jurddašit ahte dat ráhkada gaskka ja earáláganvuođa. Mun fuolastuvan su suhtuin. Mii berret su čujuhit PPT:i, dahje BUP:i várra?